EkBass/fiwiki-20250220-pages-articles huggingface dataset:
Marlon Humphrey

Marlon N. Humphrey (s. 8. heinäkuuta 1996, Hoover, Alabama) on yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja. Humphrey edustaa Baltimore Ravensia. Humphrey pelasi yliopistotasolla kaksi vuotta, kun hän edusti Alabaman yliopistoa vuodet 2015 ja 2016. Hän pelasi Alabamassa 29 ottelua, joissa teki 81 taklausta ja viisi syötönkatkoa. Baltimore Ravens varasi Humphreyn NFL:n vuoden 2017 varaustilaisuuden ensimmäisellä kierroksella 16. pelaajana. Ravens ja Humphrey solmivat nelivuotisen tulokassopimuksen toukokuussa 2017. Kauden 2019 jälkeen Humphrey valittiin sekä All-Pro-joukkueeseen että Pro Bowliin. Huhtikuussa 2020 Ravens käytti tulokassopimuksen optiovuoden, ja lokakuussa 2020 Ravens ja Humphrey solmivat viisivuotisen jatkosopimuksen, jonka kokonaisarvo oli 97,5 miljoonaa dollaria. Humphrey on pelannut NFL:ssä (tilanne 27. syyskuuta 2021) 64 ottelua, joissa on tehnyt 236 taklausta ja kahdeksan syötönkatkoa. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1996 syntyneet Luokka:Elävät henkilöt
Knut Fredriksson

Knut "Favör-Fredrik" Rudolf Fredriksson (3. maaliskuuta 1930 Gustavsfors - 19\. toukokuuta 2019) oli ruotsalainen yleisurheilija, joka kilpaili keihäänheitossa. Hän edusti seuratasolla aluksi asuinseutunsa Bengtsforsin IK Favöriä ja myöhemmin karlstadilaista IF Götaa. Knut Fredriksson nousi Ruotsin keihäskärkeen vuonna 1952 sijoittuessaan mestaruuskisoissa hopealle Per-Arne Berglundin voittaessa. Vuonna 1954 hän otti ensimmäisen mestaruutensa. Sen jälkeen Berglund otti vielä kolme mestaruutta Fredrikssonin palatessa maansa mestariksi seuraavan kerran vuonna 1958, jonka jälkeen hän voittikin Ruotsin mestaruuden vielä kaksi kertaa. Vuodesta 1958 tuli Fredrikssonille muutenkin menestyksellinen, sillä hän paransi maansa ennätystä vuoden 1958 aikana kolme kertaa. Tällöin hän ylitti 80 metrin rajan ennätyksen ollessa kauden päätteeksi 81,63 metriä. Vuonna 1959 hän paransi Ruotsin ennätyksen lukemiin 82,96 m, joka säilyi maan ennätyksenä vuoteen 1968 Åke Nilssonin rikkoessa silloin Fredrikssonin ennätyksen. Suomi-Ruotsi -maaotteluissa "Favör-Fredrik" otti voiton neljä kertaa. Ensimmäisessä Suomi-Ruotsi -maaottelussa syyskuussa 1954 hän otti hieman yllättäen voiton uudella silloisella Ruotsin ennätyksellä 76,74. Ensimmäisen kerran Fredriksson oli vahvasti ehdolla vuoden 1956 Melbournen olympialaisiin, mutta jäi niukasti rannalla. Hänen matkustamistaan kisoihin olisi avustettu kansalaiskeräyksellä, mutta Fredriksson ei sitä halunnut. Kansainvälisissä arvokisoissa Fredriksson oli 9:s vuoden 1958 Tukholman EM-kisoissa ja 6:s Rooman vuoden 1960 olympialaisissaKnut Fredrikssonin profiili sports-reference.com -sivustolla . Amerikkalainen yleisurheilulehti Track & Field News valitsi Fredrikssonin 3. parhaaksi keihäsmieheksi maailmassa vuonna 1959, viidenneksi vuonna 1958 ja 10:ksi vuonna 1960. Uransa aikana Fredriksson valittiin yleisurheilun Stora Grabbar- jäseneksi #184 vuonna 1956. Knut Fredriksson oli tottunut tekemään raskasta työtä jo nuoruudessaan. Myöhemmin hän oli tehdastyöläisenä kotipaikkakuntansa sellusloosatehtaalla ja sen jälkeen Volvon autotehtaalla. Fredriksson oli naimisissa vuodesta 1953, ja heillä oli kaikkiaan neljä lasta. == Viitteet == Luokka:Ruotsalaiset keihäänheittäjät Luokka:Vuonna 1930 syntyneet Luokka:Vuonna 2019 kuolleet
The Villages (Florida)

The Villages on väestönlaskennallinen asuinalue ja yhteisö Floridan osavaltiossa Yhdysvalloissa, jossa saa vakituisesti asua vain yli 55-vuotiaita ihmisiä. Alue sanoo tarjoavansa ikäihmisille täydelliset puitteet onnellisen eläkkeen, sekä loppuelämän viettämiseen. The Villagesia alettiin rakentamaan 1960-luvulla ja vuosina 2010–2020 se oli Yhdysvaltojen nopeiten kasvava metropolialue. Se koostuu useista naapurustoista ja yhteisöistä, jotka yhdessä muodostavat kylät, villages. == Historia == The Villagesin rakentaminen alkoi 1960-luvulla, kun michiganilainen bisnesmies Harold Schwartz alkoi investoimaan ja myymään tontteja sekä maa-alueita nykyisen The Villagesin alueelta. 1980-luvulla Schwartzin poika H. Gary Morse liittyi osaksi projektin johtoa, jolloin siitä alettiin suunnitelmallisesti rakentamaan eläkeyhteisöä kattavine palveluineen. Nykyisen nimensä The Villages alue sai vuonna 1992. 1990-luvun alkupuolella The Villagesissa oli kolme golf-kenttää, neljä ravintolaa, sekä teltta, jossa järjestettiin joka ilta tansseja. 2020-luvun The Villagesissa on arviolta 100 tenniskenttää, 100 pickleballkenttää, 81 uima-allasta sekä 54 golfkenttää, joilla on yhteensä 540 reikää, eli alueellisesti eniten reikiä koko maailmassa. Alueen asukkaat kutsuvat The Villagesia "aikuisten Disneylandiksi." Vuonna 2021 RCLCO valitsi The Villagesin kahdeksannen kerran putkeen vuoden eniten myyväksi rakennetuksi yhteisöksi. == Väestö == 1990-luvulla The Villagesissa oli noin 8000 asukasta. Vuosien 2010–2020 välillä The Villagesin väkiluku kasvoi 54.29%. Vuonna 2020 väkiluku oli 79 372 ihmistä ja väestön keski-ikä oli 71.7 vuotta. Väestöstä 98% on valkoisia. Asukkaiden vuositulojen kerkiarvo on 63,841 dollaria. Vähintään 80 prosentissa The Villagesin kodeista on asuttava ainakin yksi vähintään 55-vuotias henkilö. Alle 19-vuotiaat eivät saa oleskella The Villagesissa ilman lupaa. Esimerkiksi lapsenlapset saavat oleskella alueella vain luvan kanssa, ja silloinkin korkeintaan 30 päivää kalenterivuoden aikana. == Paikallinen media == The Villagesissa toimii lähialueiden, kuten Tampan ja Orlandon radiot ja televisio kanavat, mutta alueella on myös paikallista mediaa. * The Villages News, verkkolehti * The Villages Daily Sun, paikallinen sanomalehti * WVLG radiokanava == Populaarikulttuurissa == Some Kind of Heaven - vuoden 2020 dokumenttielokuva The Villagesista ja sen asukkaista == Lähteet == Luokka:Floridan maantiede Luokka:Yhdysvaltain väestönlaskennalliset asuinpaikat
Beaverin piirikunta (Oklahoma)

Beaverin piirikunta () on Yhdysvaltojen Oklahoman osavaltiossa sijaitseva piirikunta. Sen väkiluku oli 5 049 vuonna 2020. Piirikunnan hallintokeskus on Beaverin kunta. Piirikunta perustettiin vuonna 1890. == Lähteet == == Aiheesta muualla == Luokka:Oklahoman piirikunnat
Liffré

Liffré () on kunta läntisessä Ranskassa Ille-et-Vilainen departementissa Bretagnen alueella. Se sijaitsee noin 17 kilometriä Rennesin kaupungista koilliseen. Kaupunki sijaitsee hyvien liikenneyhteyksien varrella ja se on vireä teollisuuspaikkakunta. Kaupungin huomattavimpia työllistäjiä on Canon Bretagne, joka on toiminut paikkakunnalla vuodesta 1984 lähtien. Sen palveluksessa on yli 600 työntekijää. ==Lähteet== ==Aiheesta muualla== Luokka:Ille-et-Vilainen kunnat
Riina Korkiamäki

Riina Korkiamäki (s. 6. lokakuuta 1997) on suomalainen pesäpalloilija. Korkiamäki edustaa Superpesiksessä pelaavia Porin Pesäkarhuja.https://www.superpesis.fi/joukkueet/naiset/pesakarhut-pori/ Korkiamäki on saavuttanut Pesäkarhuíssa pelatessaan yhden SM-kullan kaudella 2021.https://www.superpesis.fi/uutiset/siin-se-ny-o-pesakarhut-porista-on- naisten-suomen-mestari-19-vuoden-tauon-jalkeen/ Hänen kasvattajaseuransa on Loimaan Palloilijat.https://pesakarhut.fi/pelaajakortti/riina-korkiamaki/ Korkiamäki on edustanut urallaan Superpesiksessä myös Vihdin Palloa ja Mynämäen Vesaa. Korkiamäki on pelannut urallaan 75 Superpesiksen runkosarjaottelua. Näissä hän on lyönyt 19 tavallista juoksua, tuonut 46 juoksua ja kerännyt 248 kärkilyöntiä. Korkiamäki on pelannut urallaan seitsemän Superpesiksen ylempää pudotuspeliottelua. Näissä hän on tuonut kaksi juoksua ja kerännyt 11 kärkilyöntiä. Korkiamäki on pelannut urallaan kolme Superpesiksen alempaa pudotuspeliottelua. Näissä hän on tuonut kaksi juoksua ja kerännyt seitsemän kärkilyöntiä. http://www.pesiksenmaailma.fi/index.php/pelaajakortit?pelaajaid=7767&view;=pelaajakortti Tilastot päivitetty kauden 2021 jälkeen. == Lähteet == Luokka:Suomalaiset pesäpalloilijat Luokka:Vuonna 1997 syntyneet Luokka:Elävät henkilöt
Jefferson Market Library

Jefferson Market Library eli Jefferson Market Courthouse on historiallinen rakennus Yhdysvaltain New Yorkin Manhattanilla. Vuonna 1876 suunniteltu goottilainen rakennus toimi ensin oikeustalona ja nykyisin New York Public Library -kirjastojärjestelmän tilana. ==Rakennus== Jefferson Market Library sijaitsee New Yorkin Manhattanilla Greenwich Villagen kaupunginosassa 10th Streetin ja Sixth Avenuen luoteisnurkassa. Rakennus on tyyliltään goottilainen. Rakennus on värikäs ja siihen kuuluu 52 metriä korkea torni. Tornin yläosassa on nelitahoinen kello. Ajan mittaamiseen tarkoitetun kellon ohella kellossa on suuri soitinkello. Soitinkello on peräisin vanhasta jo puretusta palotornista ja sillä on painoa noin 5 400 kiloa. Pronssisen kellon valoi Jones & Company vuonna 1863. ==Historia== Nykyisen Jefferson Market Libraryn paikalla sijaitsi aikanaan Jefferson Market -niminen tori, jonka mukaan rakennus sai nimensä. Torilla oli puinen palotorni. palotorni päätettiin purkaa vuonna 1873 ja sen tilalle tuli punatiilinen hallinnollinen keskus, joka käsitti esimerkiksi uuden torirakennuksen, paloaseman, pienen putkan, sekä tuolloin Jefferson Market Courthouse -nimisen oikeustalon. Oikeustalon suunnittelivat arkkitehdit Frederick Clarke Withers ja Calvert Vaux vuonna 1876. Rakennuskustannukset olivat 360 000 dollaria. Tyyliltään Venetsian goottilainen rakennus valittiin vuonna 1885 yhdysvaltalaisten arkkitehtien äänestyksessä maan viidenneksi kauneimmaksi. Rakennuksen ensimmäisessä kerroksessa toimi 3. piirin siviilioikeus ja toisessa kerroksessa 2. piirin poliisioikeus. Vuodesta 1929 lähtien rakennuksessa toimitettiin vain naisten tapauksia. Kompleksin muut rakennukset oli korvattu myöhemmin puretulla naisten pidätyskeskuksella. Kun oikeuspiirejä uudistettiin vuonna 1946 Jefferson Market Courthouse jäi käyttämättömäksi. Sen tiloissa toimi väliaikaisesti tilastokeskus ja poliisiakatemia. Rakennuksen ei kuitenkaan katsottu sopivan erityisesti mihinkään hallinnon tehtävään. Sen ovet suljettiin vuonna 1958 ja seuraavana vuonna rakennus oli tarkoitus huutokaupata. Paikalliset järjestöt alkoivat kuitenkin ajaa rakennuksen säilyttämistä. Lopulta tuolloinen pormestari Robert F. Wagner ja kaupunkisuunnittelulautakunnan puheenjohtaja James Felt päättivät säilyttää rakennuksen. Rakennus päätettiin myymisen sijaan muuttaa New York Public Library -kirjastojärjestelmän tilaksi. Muutostyöt suunnitteli arkkitehti Giorgio Cavaglieri. Rakennus toimii edelleen kirjastotilana Jefferson Market Libraryn nimellä. ==Lähteet== Luokka:Greenwich Village Luokka:Manhattanin rakennukset ja rakennelmat Luokka:National Register of Historic Places -kohteet Manhattanilla Luokka:Yhdysvaltain kirjastot
Joaquín Malats

Joaquín Malats (1872–1912) oli espanjalainen pianisti ja säveltäjä.Joaquín Malats Naxos Malats oli kotoisin Barcelonasta. Isaac Albéniz sävelsi vuonna 1907 päivätyn kirjeensä mukaan häntä varten teoksen Iberia, jonka varhaisimpiin esittäjiin Malats kuului. Malats sai virtuoosina arvostusta Euroopassa sekä Yhdysvalloissa ja sävelsi itse runsaasti salonkimusiikkia. Erityisen suosituksi nousi hänen teoksensa Serenata española. == Lähteet == == Aiheesta muualla == * IMSLP: nuotteja Luokka:Espanjalaiset pianistit Luokka:Espanjalaiset säveltäjät Luokka:Vuonna 1872 syntyneet Luokka:Vuonna 1912 kuolleet
Kivijärven paloasema

Keski-Suomen pelastuslaitoksen Kivijärven paloasema sijaitsee Kivijärvellä osoitteessa Virastotie 5. Kivijärvellä toimii osa-aikainen palokunta, Kivijärven PVPK. == Lähteet == Luokka:Suomen paloasemat Paloasema == Aiheesta muualla == * Keski-Suomen pelastuslaitos (verkkosivut)
Kuhmoisten paloasema

Pirkanmaan pelastuslaitoksen Kuhmoisten paloasema sijaitsee Kuhmoisissa osoiteessa Vellahdentie 1. Kuhmoisissa toimii Kuhmoisten VPK. == Lähteet == Luokka:Suomen paloasemat Paloasema
Soikkolan luterilainen seurakunta

Soikkolan luterilainen seurakunta oli Soikkolan kylässä sijainnut luterilainen seurakunta, joka perustettiin 1620-luvulla. 1700-luvun alun sotavuosien jälkeen Soikkolassa, Kattilalla ja Kapriolla oli yhteinen kirkkoherra. Vuoden 1740 tienoilla Soikkola ja Kattila yhdistettiin, ja vuonna 1834 niihin liitettiin myös Novasolkan seurakunta. Vuonna 1740 Soikkolaan rakennettiin uusi kirkko, mutta kun se oli lähes valmis, venäläinen pappi vaati sen siirrettäväksi kauemmaksi ortodoksikirkon luota. Uusi puukirkko rakennettiin Järvenperän kylään ilmeisesti vuonna 1810. Kirkko paloi vuonna 1905, ja uusi puukirkko valmistui vuonna 1910. 1900-luvun alussa kirkkoherranvirka oli pitkään täyttämättä, koska köyhään seurakuntaan, jonka kolme kirkkoa sijaitsivat kaukana toisistaan, oli vaikeaa löytää hakijoita. Vuonna 1919 kolme seurakuntaa erosivat jälleen toisistaan. Soikkolasta tuli vuonna 1930 rajavyöhykettä, eikä sinne enää päästetty saarnaajia. Vuonna 1936 kirkkorakennus muutettiin viljamakasiiniksi. Soikkolan luterilaiseen seurakuntaan kuului 33 kylää, jotka olivat: Hamala, Harkkola, Uusi Harkkola, Järvenperä, Kirkonmäki (Soikkola), Kolkanpää, Koskina, Koskisenkylä, Loka (Loas), Loukkula, Metsäkylä, Mäkkylä, Mättäsi, Otsave, Oussimäki, Peipiä, Pätsinä, Repola, Ruutsia, Röllölä, Saarove, Savimäki, Pieni Somero, Suuri Somero, Suija, Säätinä, Tammikontu, Tarinaisi, Uusikylä, Venakontsa, Viistina, Voloitsa ja Vääräoja. Vuonna 1919 seurakunnan väkiluku oli noin 700 luterilaista. == Lähteet == Luokka:Suomen entiset evankelis-luterilaiset seurakunnat Luokka:Inkerin historialliset luterilaiset seurakunnat
Soikkolan niemi

Soikkolan niemi () on Suomenlahden etelärannalla Kaprion- ja Laukaanlahden välinen niemi. Nykyään alue kuuluu Leningradin alueen Jaaman piirin Viistinän ja Niisnovan kuntiin. Alueella on sijainnut myös entiset Soikkolan ortodoksinen seurakunta ja Soikkolan luterilainen seurakunta, sekä Soikkolan kylä. ==Soikkolan niemen asutus== 1900-luvun alkupuolelle saakka Soikkolan niemi oli pääosin inkerikkojen asuinaluetta ja siten ortodoksista seutua. Inkerikkojen asumia kyliä olivat Hamala, Kolkanpää, Koskina, Loka (Loas), Loukkula, Metsäkylä, Mättäsi, Oussimäki, Pätsinä, Repola, Ruutsia, Röllölä, Saarove, Savimäki, Soikkola, Suuri-Somero, Tammikontu, Uusi-Harkkola, Viistinä. Inkerikkojen lisäksi luterilaisia, inkerinsuomalaisia äyrämöisiä asui vielä 1800-luvun puolivälissä seuraavissa kylissä: Mäkkylä, Otsave, Peipiä, Suija, Säätinä, Tarinaisi, Uusikylä, Vanha-Harkkola, Venakontsa, Voloitsa. Koskisenkylässä oli inkerikkojen lisäksi saksalaisia. Pelkästään äyrämöisten asuttamia kyliä olivat Järvenperä ja Vääräoja. Toisenuskoisiin kohdistetun painostuksen alla 1900-luvulla tullessa äyrämöiset vetäytyivät muutamiin kyliin ja leimallisimmin äyrämöiskyliksi jäivät Uusikylä ja Vääräoja. Venäläisiä asui vanhastaan vain Pienessä-Somerossa. 1930-luvulla Soikkolan niemelle rakennettiin suuri sotilastukikohta, jonka neuvostoliittolaiset tuhosivat toisen maailmansodan vetäytymisvaiheessa. Sodan aikana suomalaiset ja inkerikot siirrettiin Suomeen. Neuvostoliittoon palattuaan heidät karkotettiin Sisä-Venäjälle. Ensimmäiset kanta-asukkaat pääsivät palaamaan 1950-luvulla. Nykyisin Soikkolan niemellä asuu muutama sata inkerikoiksi tunnustautuvaa ihmistä ja inkeroisen kielikin on jossain määrin säilynyt. Soikkolassa toimii inkeroiskuoro, kansanperinneryhmä ja museo. ==Katso myös== * Soikkola (kylä) * Soikkolan luterilainen seurakunta ==Lähteet== ==Aiheesta muualla== *Kattila, Soikkola ja Novasolkka Virtuaali- Inkeri -sivustolla *Sivu Soikkolan ortodoksisen seurakunnan historiasta Luokka:Venäjän niemet Luokka:Jaaman piiri
Ruacana

Ruacana on kaupunki Omusatin alueella pohjoisessa Namibiassa. Se on Ruacanan vaalipiirin keskus. Se sijaitsee Angolan rajalla Kunenejoen tuntumassa. Paikka tunnetaan Ruacanan putouksista, jotka sijaitsevat kaupungista hieman länteen, sekä Ruacanan vesivoimalasta. pienoiskuva|Ruacanan putoukset Vuoden 2023 väestönlaskennan mukaan Ruacanassa oli 5 939 asukasta. Ruacana saa sadetta keskimäärin 426 mm vuodessa, joskin sadekaudella 2010–2011 vettä saatiin 960 mm. Etunda-niminen farmi sijaitsee lähellä Ruacanaa. Kyseessä on valtiontila, jossa on kastelujärjestelmä. Farmi on perustettu vuonna 1993. Puolet farmista on kaupallista farmitilaa, toista puolta viljelee 82 pienviljelijää. Farmilla kasvatetaan maissia, vehnää, vesimeloneita, banaaneja ja muita kasveja. ==Historia== Ruacana syntyi Ruacanan vesivoimalaitoksen ympärille. Kyseessä on suuri vesivoimalaitos, johon liittyy Angola puolella oleva pato Calueque- nimisessä paikassa, joka on myös Angolan puoleinen raja-asema. Kuubalaiset pommittivat patoa ja pumppuasemaa Angolan sisällissodan aikana vuonna 1988. Pato ja pumppuasema korjattiin osittain, ja nykyään NamPower operoi paikalla kolmea turbiinia tuottaen enimmillään 240 megawatin tehon. Ovadhimbat ja ovahimbat ovat alueen alkuperäisasukkaita. Nimi Ruacana on peräisin eräältä varhaiselta uudisasukkaalta, jonka nimi oli Ruhakana, josta on muotoutunut nykyinen nimi Ruacana. ==Politiikka== Ruacana muodosti kylän vuodesta 2005 alkaen, ja vuonna 2010 se sai kaupunkioikeudet. Sitä hallinnoi kaupunginvaltuusto, jossa on seitsemän valtuutettua. Vuoden 2015 vaaleissa SWAPO oli voittaja, saaden 826 ääntä ja kuusi valtuutettua. Tulokset olivat seuraavat: Ruacanan paikallisvaalit 2015 Ruacanan paikallisvaalit 2015 Ruacanan paikallisvaalit 2015 Ruacanan paikallisvaalit 2015 Ruacanan paikallisvaalit 2015 Puolue Äänimäärä Ääniosuus Paikkoja SWAPO 824 90,9% 6 National Unity Democratic Organisation of Namibia 53 5,8% 1 DTA 29 3,2% 0 Yhteensä 906 100% 7 SWAPO voitti myös vuoden 2020 vaalit, joskin hieman pienemmällä marginaalilla. Tulokset olivat seuraavat: Ruacanan paikallisvaalit 2020 Ruacanan paikallisvaalit 2020 Ruacanan paikallisvaalit 2020 Ruacanan paikallisvaalit 2020 Ruacanan paikallisvaalit 2020 Puolue Äänimäärä Ääniosuus Paikkoja SWAPO 603 68,7% 5 Independent Patriots for Change 192 21,9% 2 National Unity Democratic Organisation of Namibia 55 6,2% 0 Popular Democratic Movement 28 3,2% 0 Yhteensä 878 100% 7 ==Koulutus== Ruacanassa toimii oppikoulu, jonka nimi on Ruacana Vocitional High School. Muita kouluja ovat Ombuumbu Secondary School (yläkoulu) ja Tjihozu Primary School (alakoulu). == Lähteet == == Aiheesta muualla == Luokka:Namibian kaupungit Luokka:Omusati
Outapi

Outapi, myös Outapi wa Nakafingo na Temba, tai Uutapi tai Ombalantu, on kaupunki Namibian pohjoisosassa lähellä Angolan rajaa 90 kilometriä luoteeseen Oshakatista. Se on Omusatin alueen pääkaupunki samoin kuin Outapin vaalipiirin keskus. Alueen kieli on oshimbalanhu [], eräs oshiwambon kielen murteista. Vuoden 2023 väestönlaskennan mukaan kaupungissa oli 13 664 asukasta. Kaupungin alueella on sen aikaisempi keskus Nakayale, joka on alkuaan suomalainen lähetysasema ja nykyään alueen seurakunnan ja Namibian evankelisluterilainen kirkon Läntisen hiippakunnan keskus. Edelleen kaupungin alueella sijaitsee Anamulengen roomalaiskatolinen keskus. Kaupunki saa normaalisti 440 mm sadetta, mutta sadekaudella 2010–2011 saatiin 723 mm. ==Talous ja infrastruktuuri== Vuonna 2001 Outapi oli Namibian pienin kaupunki. Siellä asui tuolloin hieman yli 2 600 henkeä. Se kuitenkin kasvaa nopeasti. Kaupungissa on joukko hiljattain rakennettuja valtion rakennuksia sekä suuri määrä kauppoja. Kaupungissa on useita kouluja, yleinen kokoustalo, sairaala ja poliisiasema. Kaupungissa on kaksi toria, toinen Ombalantun apinanleipäpuun lähellä ja toinen Onhimbussa. Turisteja varten on olemassa lodge-tyyppinen majoituslaitos. ==Kulttuuri ja turismi== Entisen Etelä-Afrikan sotilastukikohdan alueella on kuuluisa Omukwa eli Ombalantun apinanleipäpuu, jonka laji on Adansonia digitata. Sen onttoa runkoa on käytetty toimistona, kappelina, kahvilana ja nykyisin käsityökauppana. Yvonne Amukwaya: “The Baobab tree, Outapi's gold mine.” The Namibian, Focus on the North supplement, page 7. 21.8.2014. Kaupungissa järjestetään vuosittain Olufuko-festivaali, joka järjestettiin ensimmäisen kerran vuonna 2012. Festivaalilla on sekä kaupallisia näyttelyitä että kulttuuriohjelmaa, jonka keskeisenä numerona on tyttöjen initiaatioseremoniat. Namibian ensimmäinen presidentti Sam Nujoma on Olufuko-festivaalin suojelija. ==Politiikka== Outapia hallinnoi kaupunginvaltuusto, jossa on seitsemän valtuutettua. Omusatin alue, johon Outapi kuuluu, on Namibian johtavan puolueen SWAPOn vahvaa tukialuetta. Vuoden 2015 vaaleissa mikään oppositiopuolue ei asettanut ehdokkaita, joten SWAPO voitti kaikki seitsemän valtuustopaikkaa ilman vaaleja. SWAPO voitti myös vuoden 2020 vaalit saaden 721 ääntä ja viisi valtuustopaikkaa. Tulokset olivat seuraavat: Outapin paikallisvaalit 2015 Outapin paikallisvaalit 2015 Outapin paikallisvaalit 2015 Outapin paikallisvaalit 2015 Outapin paikallisvaalit 2015 Puolue Äänimäärä Ääniosuus Paikkoja SWAPO 721 66,0% 5 Independent Patriots for Change 357 32,7% 2 Popular Democratic Movement 14 1,3% 0 Yhteensä 1 092 100% 7 == Lähteet == ==Aiheesta muualla== Luokka:Namibian kaupungit Luokka:Omusati
Christian Lindner

Christian Wolfgang Lindner (s. 7. tammikuuta 1979 Wuppertal, Saksa) on saksalainen poliitikko, joka on johtanut liberaalia vapaata demokraattista puoluetta (FDP) vuodesta 2013. Hän on toiminut Saksan liittopäivien kansanedustajana vuosina 2009–2012 ja uudestaan vuodesta 2017 lähtien. Lindner toimi Scholzin hallituksen Saksan valtiovarainministerinä 8. joulukuuta 2021 – 7. marraskuuta 2024. == Tausta ja yksityiselämä == Lindner on syntynyt Wuppertalissa, Länsi-Saksassa vuonna 1979. Lindner on opiskellut oikeustiedettä, filosofiaa ja valtio-oppia Bonnin yliopistossa. Vuonna 2006 hän alkoi kirjoittamaan väitöskirjaansa, muttei ole edistynyt siinä lähdettyään mukaan politiikkaan. Valmistuttuaan maisteriksi vuonna 1997 Lindner perusti markkinointitoimiston, josta hän lähti vuonna 2004. Lisäksi hän on ollut mukana myös perustamassa toista yritystä. Lindner on palvellut Saksan ilmavoimissa ja on sotilasarvoltaan reservin majuri. Vuosina 2011–2018 Lindner oli naimisissa toimittaja Dagmar Rosenfeldin kanssa, joka on työskennellyt mm. Die Weltin varapäätoimittajana. Heinäkuusta 2018 lähtien hän on seurustellut toimittaja Franca Lehfeldtin kanssa. Pari avioitui heinäkuussa 2022. == Poliittinen ura == Lindner liittyi vapaaseen demokraattiseen puolueeseen vuonna 1995. Viisi vuotta myöhemmin hänet valittiin Nordrhein- Westfalenin maapäivien edustajaksi ja tuolloin, 21-vuotiaana, nuorin koskaan valituksi tullut. Ensimmäisen kerran liittopäiville Lindner valittiin vuonna 2009. Kun FDP menetti kaikki paikkansa liittopäivillä vuoden 2013 vaaleissa, koko puoluejohto erosi. Tämä avasi Lindnerille reitin puolueen huipulle ja hänet valittiin puheenjohtajaksi vuonna 2013. Hän on puolueensa historian nuorin puheenjohtaja. Vaikka puolueen vaalitappio onkin edistänyt Lindnerin poliittista uraa, hän on kuvaillut vuoden 2013 vaalitulosta traumaattiseksi. Tästä huolimatta hänen onnistui nostamaan puolueensa takaisin liittopäiville vuonna 2017. 8\. joulukuuta 2021 Lindner nimitettiin Saksan valtiovarainministeriksi. == Lähteet == Luokka:Vapaan demokraattisen puolueen poliitikot Luokka:Vapaan demokraattisen puolueen puheenjohtajat Luokka:Saksan valtiovarainministerit Luokka:Vuonna 1979 syntyneet Luokka:Elävät henkilöt
The Pierre

The Pierre on luksushotelli Yhdysvaltojen New Yorkin Manhattanilla. Hotelli toimii tornitalossa, josta osa on hotellin tiloja ja osa asuntoja. Hotelli valmistui vuonna 1930 ja nykyisin sen omistaa Taj Hotels -hotelliketju. ==Hotelli== The Pierre sijaitsee New Yorkin Manhattanilla Central Park -puiston kaakkoisnurkassa. Hotellirakennus on tornitalo, jossa on 44 kerrosta. Vain osa rakennuksen huoneistoista on tosin hotellin käytössä. Alun perin 712 huoneistoa käsittänyt hotelli käsittää nykyisin noin 200 huoneistoa. Muita huoneistoja on myyty asunnoiksi. ==Historia== The Pierre avattiin lokakuussa 1930. Rakennuksen suunnitteli arkkitehtitoimisto Schultze & Weaver paikalle, jossa oli aikaisemmin ollut kommodori Elbridge T. Kellyn kartano. Rahoitus hotellille saatiin useilta eri sijoittajilta, kuten Walter Chrysler ja Edward F. Hutton. Nimensä hotelli sai sen ensimmäiseltä johtajalta Charles Pierre Casalascolta. Hotelli ajautui taloudellisiin vaikeuksiin 1930-luvun laman aikana ja vuonna lopulta se julistettiin vararikkoon. Hotellin toiminnan pelasti kuitenkin J. Paul Getty, joka osti hotellin 2,5 miljoonan dollarin hintaan vuonna 1938. Monet hotellin alkuperäisistä huoneistoista myytiin myöhemmin asuntoina, joskin myös hotellin tavallinen toiminta jatkui. Sen vakioasiakkaina oli monia merkkihenkilöitä, kuten esimerkiksi Audrey Hepburn, Cary Grant ja Richard Nixon. Lopulta hotellin osti 1960-luvulla hotelliketju Four Seasons. 2\. tammikuuta 1972 hotellilla tapahtui yksi siihen asti suurimmista hotelliryöstöistä. Neljä Lucchesen rikollisperheeseen liitettyä miestä tunkeutuivat varhain aamulla hotellin kassaholviin, jossa heidän onnistui saada auki vieraille tarkoitettuja tallelokeroita. Samalla oli otettu 19 panttivankia. Lopulta parin tunnin päästä ryöstäjät viimein lähtivät miljoonien dollarien arvoisen ryöstösaaliinsa kanssa. Vuonna 2005 The Pierre myytiin Taj Hotels-hotelliketjulle ja vuonna 2009 valmistuivat 100 miljoonan dollarin uudistustyöt. ==Lähteet== Luokka:Manhattanin hotellit Luokka:Manhattanin pilvenpiirtäjät Luokka:Upper East Side
AG 22

AG 22 () oli Venäjän keisarikunnan laivaston AG-luokan sukellusvene. == Valmistus == Ensimmäisten kolmen veneen osat valmistettiin maaliskuuhun 1916 mennessä St. Johnsissa New Brunswickissa. Lokakuussa Canadian Vickers toimitti veneet Vancouverin kautta Venäjälle Vladivostokiin, mistä ne toimitettiin edelleen Siperian rataa pitkin Nikolajeviin Mustan meren rannalle koottaviksi. Veneet liitettiin Venäjän keisarikunnan Mustan meren laivastoon 9. maaliskuuta 1917.Polmar & Noot 1991 s. 240 Alus tilattiin Nikolajevista Nikolajevin telakalta, missä köli laskettiin 1917. Se laskettiin vesille 1919 ja otettiin palvelukseen vielä samana vuonna.Polmar & Noot 1991 s. 239-240 ja 245-246 == Palvelus == Palvelukseen otettaessa alus liitettiin Mustanmeren laivastoon, mutta se ei osallistunut operatiiviseen toimintaan. Alus pakeni joulukuussa 1920 Bizertaan, jossa se internoitiin. Alus hylättiin marraskuussa 1923. == Lähteet == * * === Viitteet === Luokka:AG-luokan sukellusveneet
Lucinda

Lucinda on naisen etunimi. Se on pidentymä nimestä Lucia. Lucindasta tuli Englannissa suosittu etunimi 1700-luvulla, mutta jo sitä ennen se oli esiintynyt henkilönnimenä Miguel de Cervantesin klassikkoteoksessa Don Quijote (1605). Digi- ja väestötietoviraston mukaan Suomessa on vuoteen 2021 mennessä tilastoitu noin 40–50 Lucinda-nimistä naista. ==Tunnettuja Lucindoja== * Lucinda Dryzek (s. 1991), englantilainen näyttelijä * Lucinda Green (s. 1953), brittiläinen kenttäratsastaja ja olympiamitalisti * Lucinda Riley (1966–2021), pohjoisirlantilainen kirjailija ja näyttelijä * Lucinda Williams (s. 1953), yhdysvaltalainen laulaja ja lauluntekijä ==Lähteet== Luokka:Etunimet
Ritz Tower

Ritz Tower on Yhdysvaltojen New Yorkin Manhattanilla sijaitseva huoneistohotelli, joka tarjoaa luksusasuntoja. Tornitalo oli valmistuessaan vuonna 1926 maailman korkein asuntokäytössä ollut rakennus. ==Rakennus== Ritz Tower sijaitsee New Yorkin Manhattanilla Park Avenuen varrella 57th Streetin nurkassa. Rakennuksessa on 41 kerrosta ja sen korkeus on noin 165 metriä. Rakennusta suunniteltaessa tarkoitus oli yhdistellä klassista suunnittelua nykyiaikaiseen arkkitehtuuriin. Rakennuksen runko on teräksinen. Ulkoasuun on käytetty kalkkikiveä, tiiltä ja Italian renessanssin innoittamia koristeluja. ==Historia== Ritz Tower avattiin vuonna 1926. Sen rakennuttaja Arthur Brisbane oli Evening Journal -lehden kolumnisti. Rakennuksen suunnitteli arkkitehti Emery Roth apunaan arkkitehti Thomas Hastings. Rakennuksesta tuli huoneistohotelli. Huoneistohotellien korkeutta ei ollut erikseen rajoitettu, toisin kuin tavallisten asuintalojen. Valmsituessaan Ritz Tower olikin maailman korkein asuntokäytössä ollut rakennus. Brisbane osti rakennuksen ylläpitoon liittyvät palvelut tunnetulta Ritz-Carlton Company-yhtiöltä, jolta rakennus sai nimensä. Brisbane oli velkaantunut pahasti rakennustöiden kustannusten takia. Hän oli ottanut 4 miljoonan dollarin lainan, jota hän ei pystynyt maksamaan takaisin. Brisbane päätyi myymään rakennuksen tuttavalleen William Randolph Hearstille. Vuonna 1955 rakennus myytiin edelleen Sonnabend- hotelliketjulle, joka uusi rakennuksen sisätilat Dorothy Draperin suunnitelmien mukaisesti. Asuntokäyttöä lisättiin ja väliaikaisista yöpymispalveluista luovuttiin kokonaan vuonna 1987. ==Lähteet== Luokka:Manhattanin hotellit Luokka:Midtown (Manhattan)
Tippakukat

Tippakukat (Clutia) on Peraceae-heimoon kuuluva kasvisuku. Sukuun kuuluu reilut 50 lajia. Suvun lajeja esiintyy pääasiallisesti Afrikassa. == Lajeja == * Clutia abyssinica – etiopiantippakukka * Clutia alaternoides * Clutia daphnoides * Clutia ericoides * Clutia heterophylla * Clutia kilimandscharica * Clutia laxa * Clutia polygonoides * Clutia pulchella * Clutia punctata * Clutia tomentosa == Lähteet == == Aiheesta muualla == * Laji.fi: Tippakukat (Clutia) * Global Biodiversity Information Facility (GBIF): Clutia * The Plant List: Clutia Luokka:Malpighiales
Savage (Aespan albumi)

Savage on eteläkorealaisen tyttöyhtye Aespan ensimmäinen minialbumi, joka julkaistiin 5. lokakuuta 2021. Albumi sisältää kuusi kappaletta, mukaan lukien nimikkosinglen. == Tausta == Yhtyeen levy-yhtiö ilmoitti 13. syyskuuta, että Aespa tulisi julkaisemaan ensimmäisen minialbuminsa 5. lokakuuta. Samalla julkistettiin sen nimi, ja että se tulisi sisältämään kuusi uutta kappaletta. Syyskuun 27. päivä julkistettiin albumin kappalelista. == Julkaisu == Aespa ilmoitti pitävänsä livetapahtuman albumin julkaisupäivänä. Synk Dive: Aespa Savage Showcase esitettiin YouTuben kautta 5. lokakuuta. == Vastaanotto == Albumin julkaisupäivänä uutisoitiin, että albumin ennakkotilaukset olivat saavuttaneet 401 088 kappaleen määrään. == Kappaleet == == Lähteet == Luokka:Vuoden 2021 EP:t
R.Smg. Argonauta (1914)

R.Smg. Argonauta oli Italian kuninkaallisen laivaston sukellusvene, jonka piti olla Venäjän keisarikunnan laivaston Svyatoi Georgi. == Valmistus == Venäjän keisarikunnan laivasto tilasi 1912 parannellun Medusa-luokan aluksen Fiatilta La Speziasta, missä köli laskettiin 11. maaliskuuta 1913. Se laskettiin vesille 5. heinäkuuta 1914 ja valmistui 18. helmikuuta 1915.Polmar & Noot 1991 s. 239 == Palvelus == Italian hallitus pakko-otti aluksen ennen sen valmistumista ja liitti sen laivastoonsa nimellä R.Smg. Argonauta. Se poistettiin 1928 alusluettelosta. == Lähteet == * * === Viitteet === Luokka:Regia Marinan sukellusveneet
Åke Nilsson

Karl Åke Nilsson (24. huhtikuuta 1945 Bollnäs) on entinen ruotsalainen yleisurheilija, joka kilpaili keihäänheitossa. Hän edusti seuratasolla Gävle GIK:ta, Turebergs IF:ää ja Gefle IF:ää. Hänen menestysvuotensa ajoittuivat 1960-luvun lopulle. Åke Nilsson menestyi jo junioreissa, sillä hän sijoittui vuoden 1964 alle 19-vuotiaiden EM-kisoissa 3:ksi. Hän saavutti ensimmäisen Ruotsin mestaruusmitalin vuonna 1966 sijoittuessaan mestaruuskisoissa toiseksi. Sama sijoitus oli myös vuonna 1967. Vuodesta 1968 tuli Nilssonille menestysvuosi. Hän voitti Ruotsin mestaruuden ja paransi Knut Fredrikssonin vuonna 1959 tekemää Ruotsin keihäsennätystä neljää ennätyksen ollessa lopulta 87,76 Nilssonin keihäsennätys kesti vuoteen 1977, jolloin Raimo Pihl rikkoi kyseisen ennätyksen. Hän oli kauden päätapahtumassa lokakuisissa vuoden 1968 Meksikon kesäolympialaisissa 6:s tuloksella 83,48.Åke Nilssonin profiili sports-reference.com -sivustolla Vuonna 1969 Nilsson ylitti vielä 80 metriä ja voitti Ruotsin mestrauuden. Uransa aikana Nilsson valittiin yleisurheilun Stora Grabbar-jäseneksi #249 vuonna 1968. == Viitteet == Luokka:Ruotsalaiset keihäänheittäjät Luokka:Vuonna 1945 syntyneet Luokka:Elävät henkilöt
Luettelo Minnesotan piirikunnista

Tämä on luettelo Minnesotan osavaltion piirikunnista. Minnesotassa on 87 piirikuntaa. Piirikunta Hallintokeskus Aitkinin piirikunta Aitkin Anokan piirikunta Anoka Beckerin piirikunta Detroit Lakes Beltramin piirikunta Bemidji Bentonin piirikunta Foley Big Stonen piirikunta Ortonville Blue Earthin piirikunta Mankato Brownin piirikunta New Ulm Carltonin piirikunta Carlton Carverin piirikunta Chaska Cassin piirikunta Walker Chippewan piirikunta Montevideo Chisagon piirikunta Center City Clayn piirikunta Moorhead Clearwaterin piirikunta Bagley Cookin piirikunta Grand Marais Cottonwoodin piirikunta Windom Crow Wingin piirikunta Brainerd Dakotan piirikunta Hastings Dodgen piirikunta Mantorville Douglasin piirikunta Alexandria Faribaultin piirikunta Blue Earth Fillmoren piirikunta Preston Freebornin piirikunta Albert Lea Goodhuen piirikunta Red Wing Grantin piirikunta Elbow Lake Hennepinin piirikunta Minneapolis Houstonin piirkunta Caledonia Hubbardin piirikunta Park Rapids Isantin piirikunta Cambridge Itascan piirikunta Grand Rapids Jacksonin piirikunta Jackson Kanabecin piirikunta Mora Kandiyohin piirikunta Willmar Kittsonin piirikunta Hallock Koochichingin piirikunta International Falls Lac qui Parlen piirikunta Madison Laken piirikunta Two Harbors Lake of the Woodsin piirikunta Baudette Le Sueurin piirikunta Le Center Lincolnin piirikunta Ivanhoe Lyonin piirikunta Marshall McLeodin piirikunta Glencoe Mahnomenin piirikunta Mahnomen Marshallin piirikunta Warren Martinin piirikunta Fairmont Meekerin piirikunta Litchfield Mille Lacsin piirikunta Milaca Morrisonin piirikunta Little Falls Mowerin piirikunta Austin Murrayn piirikunta Slayton Nicolletin piirikunta St. Peter Noblesin piirikunta Worthington Normanin piirikunta Ada Olmstedin piirikunta Rochester Otter Tailin piirikunta Fergus Falls Penningtonin piirikunta Thief River Falls Pinen piirikunta Pine City Pipestonen piirikunta Pipestone Polkin piirikunta Crookston Popen piirikunta Glenwood Ramseyn piirikunta Saint Paul Red Laken piirikunta Red Lake Falls Redwoodin piirikunta Redwood Falls Renvillen piirikunta Olivia Ricen piirikunta Faribault Rockin piirikunta Luverne Roseaun piirikunta Roseau St. Louisin piirikunta Duluth Scottin piirikunta Shakopee Sherburnen piirikunta Elk River Sibleyn piirikunta Gaylord Stearnsin piirikunta St. Cloud Steelen piirikunta Owatonna Stevensin piirikunta Morris Swiftin piirikunta Benson Toddin piirikunta Long Prairie Traversen piirikunta Wheaton Wabashan piirikunta Wabasha Wadenan piirikunta Wadena Wasecan piirikunta Waseca Washingtonin piirikunta Stillwater Watonwanin piirikunta St. James Wilkinin piirikunta Breckenridge Winonan piirikunta Winona Wrightin piirikunta Buffalo Yellow Medicinen piirikunta Granite Falls == Aiheesta muualla == * Minnesota
Yellow Medicinen piirikunta

Yellow Medicinen piirikunta () on Yhdysvaltojen Minnesotan osavaltiossa sijaitseva piirikunta. Sen väkiluku oli 9 528 vuonna 2020. Piirikunnan hallintokeskus on Granite Fallsin kaupunki. Piirikunta perustettiin 6. maaliskuuta 1871. == Lähteet == == Aiheesta muualla == Luokka:Minnesotan piirikunnat
Clayn piirikunta (Minnesota)

Clayn piirikunta () on Yhdysvaltojen Minnesotan osavaltiossa sijaitseva piirikunta. Sen väkiluku oli 65 318 vuonna 2020. Piirikunnan hallintokeskus on Moorheadin kaupunki. Piirikunta perustettiin 8. maaliskuuta 1862. == Lähteet == == Aiheesta muualla == Luokka:Minnesotan piirikunnat
M&T Bank Stadium

M&T; Bank Stadium on amerikkalaisen jalkapallon stadion Baltimoren kaupungissa. Stadionin pääkäyttäjä on NFL-seura Baltimore Ravens. Stadionin rakennustyöt aloitettiin heinäkuussa 1996 ja ensimmäinen ottelu pelattiin kaksi vuotta myöhemmin 6. elokuuta 1998. Stadionille mahtuu 71 008 katsojaa. ==Lähteet== Luokka:Yhdysvaltain amerikkalaisen jalkapallon stadionit Luokka:Yhdysvaltain jalkapallostadionit Luokka:Baltimoren rakennukset ja rakennelmat Luokka:Baltimoren urheilu
Robert Sánchez

Robert Sánchez (s. 18. marraskuuta 1997 Cartagena) on espanjalainen jalkapalloilija, pelipaikaltaan maalivahti. Hän edustaa Englannin Valioliigassa pelaavaa Chelseaa. Sánchez siirtyi espanjalaisseura Levanten junioreista Englantiin Brighton & Hove Albionin organisaatioon vuonna 2013. Liigauransa hän aloitti lainalla kakkosliigan Forest Green Roversissa kaudella 2018–2019 ja ykkösliigan Rochdalessa kaudella 2019–2020. Ensimmäisen valioliigaottelunsa Brightonin edustusjoukkueessa hän pelasi marraskuun 2020 alussa Tottenhamia vastaan, ja joulukuusta 2020 lähtien hän on ollut joukkueen ykkösmaalivahti. Hän pelasi kaudella 2020–2021 kaikkiaan 27 valioliigaottelua, joissa hän päästi yhteensä 27 maalia ja pelasi kymmenen nollapeliä. Kaudella 2021–2022 hän on jatkoi Brightonin ykkösmaalivahtina pelaten yhtä vaille kaikki liigaottelut. Kaudella 2022–2023 hän pelasi 23 valioliigaottelua; hän oli helmikuulle saakka ykkösmaalivahti mutta pelasi tämän jälkeen vain yhden liigaottelun ja kaksi FA Cupin ottelua. Elokuussa 2023 Sánchez siirtyi Chelseaan. Sopimus on seitsemänvuotinen ja siirtokorvaus 28 miljoonaa euroa. Hän pelasi kauden 16 ensimmäistä valioliigaottelua, mutta kärsi tämän jälkeen vammoista eikä pelannut enää otteluakaan, paitsi FA Cupissa. Sánchez kutsuttiin Espanjan maajoukkueeseen ensi kerran maaliskuussa 2021, ja hän oli vaihtopelaajana mukana saman kesän EM-kilpailuissa. Ensimmäisen maaottelunsa hän pelasi syyskuussa 2021 MM-karsintaottelussa Georgiaa vastaan, kun hän tuli vaihdosta viimeiseksi varttitunniksi kentälle. Toisen maaottelunsa hän pelasi Jordaniaa vastaan marraskuussa 2022. Hän kuului Espanjan joukkueeseen MM- kilpailuissa 2022, muttei saanut peliaikaa. == Lähteet == Luokka:Espanjalaiset jalkapallomaalivahdit Luokka:Vuonna 1997 syntyneet Luokka:Elävät henkilöt
Howard Spring

Howard Spring (1889 Cardiff, Wales, Britannia – 1965 Falmouth, Cornwall, Britannia) oli brittiläinen kirjailija. Hän keskeytti koulun 11-vuotiaana ja käsi sittemmin iltakoulua. Hän työskenteli toimittajana ja kirjallisuuskriitikkona. Hänen maineensa perustuu romaaniin Oi, poikani, poikani (1938), jossa hän kertoo Lancashiren slummikorttelista Irlannin pääsiäiskapinan aikaan. Hän muutti 1940-luvulla Cornwallin, ja sinne sijoittuvat myöhemmät teokset. Hän kirjoitti myös nuortenkirjoja ja kolmiosaisen omaelämäkerran. Kirjaan Oi, poikani, poikani perustuu Charles Vidorin elokuva Poikani! vuodelta 1940., viitattu 28.9.2021 ==Suomennetut teokset== * Oi, poikani, poikani!. 1–2, myöh. Poikani, minun poikani (Oh, Absalom, 1938, myöh. My Son, My Son), suom. Urho Kivimäki, Hämeenlinna: Karisto 1945 * Kunnia on kannustin. 1–2 (Fame is the spur), suom. Huvi Vuorinen, Helsinki: Kustannustalo 1946 * Kohtalon armoilla (There is no armour), suom. J. A. Hollo, Helsinki: Otava Otavan kirjakerho, 1949, 8 * Kesä karkuteillä (Darkie and Co), suom. Ulla-Maija Jokinen, Helsinki: WSOY 1955 Sarja: Nuorten toivekirjasto, 60 ==Lähteet== Luokka:Brittiläiset kirjailijat Luokka:Vuonna 1889 syntyneet Luokka:Vuonna 1965 kuolleet
Yves Bissouma

Yves Bissouma (s. 30. elokuuta 1996 Issia, Norsunluurannikko) on malilainen jalkapalloilija, pelipaikaltaan keskikenttäpelaaja. Hän edustaa Englannin Valioliigassa pelaavaa Tottenham Hotspuria. Bissouma siirtyi Malista Ranskaan pääsarjajoukkue Lilleen maaliskuussa 2016 ja pelasi edustusjoukkueessa ensimmäisen kerran heinäkuussa 2016 Eurooppa-liigan karsinnassa. Hän pelasi kaudella 2016–2017 Ranskan liigassa 23 ottelua ja teki niissä yhden maalin. Kaudella 2017–2018 hän pelasi 24 liigaottelua ja teki niissä kaksi maalia. Kesällä 2018 hän siirtyi Brighton & Hove Albioniin. Hän pelasi Valioliigassa ensimmäisellä kaudellaan 28 ottelua, toisella 22 ottelua ja kolmannella 36 ottelua, joista 35 kertaa avauskokoonpanossa. Hän teki Valioliigassa maalin heinäkuussa 2020 kauden viimeisessä ottelussa Burnleyä vastaan ja lokakuussa 2020 Evertonia vastaan. Kaudella 2021-2022 Bissouma pelasi Brightonissa 26 Valioliiga-ottelua ja teki yhden maalin huhtikuussa 2022 Wolverhamptonia vastaan. Bissouma siirtyi kesäkuussa 2022 Brightonista Tottenham Hotspuriin 25 miljoonalla punnalla. Kaudella 2022–2023 hän pelasi 23 ottelua Valioliigassa ja kolme peliä Mestarien liigassa. Seuraavalla kaudella hän pelasi 28 valioliigaottelua, kahta vaille kaikki avauskokoonpanossa. Bissouma on pelannut Malin maajoukkueessa 28 maaottelua ja tehnyt kolme maalia. Afrikan- mestaruuskilpailuissa 2017 hän pelasi kolme ottelua ja teki koko turnauksessa joukkueensa ainoan maalin viimeisessä alkulohko-ottelussa Ugandaa vastaan. Hän pelasi neljä ottelua Afrikan-mestaruuskilpailuissa sekä 2021 että 2023. == Lähteet == Luokka:Malilaiset jalkapalloilijat Luokka:Vuonna 1996 syntyneet Luokka:Elävät henkilöt
Luettelo Michiganin piirikunnista

Tämä on luettelo Michiganin osavaltion piirikunnista. Michiganissa on 83 piirikuntaa. Piirikunta Hallintokeskus Alconan piirikunta Harrisville Algerin piirikunta Munising Alleganin piirikunta Allegan Alpenan piirikunta Alpena Antrimin piirikunta Bellaire Arenacin piirikunta Standish Baragan piirikunta L’Anse Barryn piirikunta Hastings Bayn piirikunta Bay City Benzien piirikunta Beulah Berrienin piirikunta St. Joseph Branchin piirikunta Coldwater Calhounin piirikunta Marshall Cassin piirikunta Cassopolis Charlevoix’n piirikunta Charlevoix Cheboyganin piirikunta Cheboygan Chippewan piirikunta Sault Ste. Marie Claren piirikunta Harrison Clintonin piirikunta St. Johns Crawfordin piirikunta Grayling Deltan piirikunta Escanaba Dickinsonin piirikunta Iron Mountain Eatonin piirikunta Charlotte Emmetin piirikunta Petoskey Geneseen piirikunta Flint Gladwinin piirikunta Gladwin Gogebicin piirikunta Bessemer Grand Traversen piirikunta Traverse City Gratiotin piirikunta Ithaca Hillsdalen piirikunta Hillsdale Houghtonin piirikunta Houghton Huronin piirikunta Bad Axe Inghamin piirikunta Mason Ionian piirikunta Ionia Ioscon piirikunta Tawas City Ironin piirikunta Crystal Falls Isabellan piirikunta Mount Pleasant Jacksonin piirikunta Jackson Kalamazoon piirikunta Kalamazoo Kalkaskan piirikunta Kalkaska Kentin piirikunta Grand Rapids Keweenaw’n piirikunta Eagle River Laken piirikunta Baldwin Lapeerin piirikunta Lapeer Leelanaun piirikunta Suttons Bay Township Lenaween piirikunta Adrian Livingstonin piirikunta Howell Lucen piirikunta Newberry Mackinacin piirikunta St. Ignace Macombin piirikunta Mount Clemens Manisteen piirikunta Manistee Marquetten piirikunta Marquette Masonin piirikunta Ludington Mecostan piirikunta Big Rapids Menomineen piirikunta Menominee Midlandin piirikunta Midland Missaukeen piirikunta Lake City Monroen piirikunta Monroe Montcalmin piirikunta Stanton Montmorencyn piirikunta Atlanta Muskegonin piirikunta Muskegon Newaygon piirikunta White Cloud Oaklandin piirikunta Pontiac Oceanan piirikunta Hart Ogemaw’n piirikunta West Branch Ontonagonin piirikunta Ontonagon Osceolan piirikunta Reed City Oscodan piirikunta Mio Otsegon piirikunta Gaylord Ottawan piirikunta Grand Haven Presque Islen piirikunta Rogers City Roscommonin piirikunta Roscommon Saginaw’n piirikunta Saginaw St. Clairin piirikunta Port Huron St. Josephin piirikunta Centreville Sanilacin piirikunta Sandusky Schoolcraftin piirikunta Manistique Shiawasseen piirikunta Corunna Tuscolan piirikunta Caro Van Burenin piirikunta Paw Paw Washtenaw’n piirikunta Ann Arbor Waynen piirikunta Detroit Wexfordin piirikunta Cadillac == Aiheesta muualla == * Michigan
Midlandin piirikunta (Texas)

Midlandin piirikunta () on Yhdysvaltojen Texasin osavaltiossa sijaitseva piirikunta. Vuoden väestönlaskennassa sen asukasluku oli 169 983. Piirikunnan hallintokeskus ja väkiluvultaan suurin kunta on Midlandin kaupunki. Piirikunta perustettiin vuonna 1885. == Lähteet == == Aiheesta muualla == Luokka:Texasin piirikunnat
Midlandin piirikunta

Midlandin piirikunta () on kahden yhdysvaltalaisen piirikunnan nimi: * Midlandin piirikunta, Michigan * Midlandin piirikunta, Texas
Ectorin piirikunta

Ectorin piirikunta () on Yhdysvaltojen Texasin osavaltiossa sijaitseva piirikunta. Vuoden väestönlaskennassa sen asukasluku oli 165 171. Piirikunnan hallintokeskus ja väkiluvultaan suurin kunta on Odessan kaupunki. Piirikunta perustettiin vuonna 1891. == Lähteet == == Aiheesta muualla == Luokka:Texasin piirikunnat
Martinin piirikunta (Texas)

Martinin piirikunta () on Yhdysvaltojen Texasin osavaltiossa sijaitseva piirikunta. Vuoden väestönlaskennassa sen asukasluku oli 5 237. Piirikunnan hallintokeskus on Stantonin kaupunki. Piirikunta perustettiin vuonna 1884. == Lähteet == == Aiheesta muualla == Luokka:Texasin piirikunnat
Pekan Olahraga Nasional

Pekan Olahraga Nasional (lyhennettynä PON) on kansallinen urheilutapahtuma Indonesiassa, joka järjestetään joka neljäs vuosi ja jossa urheilijat kaikista Indonesian maakunnista kilpailevat keskenään. Ensimmäisenä kilpailuvuotena 1948 kilpailtiin yhdeksässä lajissa: jalkapallossa, yleisurheilussa, koripallossa, sulkapallossa, tenniksessä, jousiammunnassa, korfpallossa, pencak silatissa ja uinnissa. == Kilpailut == Kilpailu Vuosi Kaupunki Provinssi Ajankohta Voittaja I 1948 Solo Keski-Jaava 8.–12. syyskuuta 1948 Keski-Jaava II 1951 Jakarta Jakarta 21.–28. lokakuuta 1951 Länsi-Jaava III 1953 Medan Pohjois-Sumatra 20.–27. syyskuuta 1953 Länsi-Jaava IV 1957 Makassar Etelä-Sulawesi 27. syyskuuta – 6. lokakuuta 1957 Jakarta V 1961 Bandung Länsi- Jaava 23. syyskuuta – 1. lokakuuta 1961 Länsi-Jaava VI 1965 Jakarta Jakarta 8. lokakuuta – 10. marraskuuta 1965 VII 1969 Surabaya Itä-Jaava 26. elokuuta – 6. syyskuuta 1969 Jakarta VIII 1973 Jakarta Jakarta 4.–15. elokuuta 1973 Jakarta IX 1977 Jakarta Jakarta 23. heinäkuuta – 3. elokuuta 1977 Jakarta X 1981 Jakarta Jakarta 19.–30. syyskuuta 1981 Jakarta XI 1985 Jakarta Jakarta 9.–20. syyskuuta 1985 Jakarta XII 1989 Jakarta Jakarta 18.–28. lokakuuta 1989 Jakarta XIII 1993 Jakarta Jakarta 9.–19. syyskuuta 1993 Jakarta XIV 1996 Jakarta Jakarta 9.–25. syyskuuta 1996 Jakarta XV 2000 Surabaya Itä-Jaava 19. kesäkuuta – 1. heinäkuuta 2000 Itä-Jaava XVI 2004 Palembang Etelä-Sumatra 2.–14. syyskuuta 2004 Jakarta XVII 2008 Samarinda Itä-Kalimantan 6.–17. heinäkuuta 2008 Itä-Jaava XVIII 2012 Pekanbaru Riau 9.–20. syyskuuta 2012 Jakarta XIX 2016 Bandung Länsi-Jaava 17.–29. syyskuuta 2016 Länsi-Jaava XX 2020 Jayapura Papua 2.–15. lokakuuta 2021 == Lähteet == Luokka:Indonesian urheilutapahtumat
Mulhollandin putous

Mulhollandin putous () on vuonna 1996 ensi-iltansa saanut yhdysvaltalainen neo-noir-rikoselokuva, jonka on ohjannut Lee Tamahori sekä käsikirjoittanut Pete Dexter. Sen pääosia esittävät Nick Nolte, Jennifer Connelly, Chazz Palminteri, Michael Madsen, Chris Penn, Melanie Griffith, Andrew McCarthy, Treat Williams ja John Malkovich. Elokuva seuraa Los Angelesin poliisin pysäyttämätöntä erikoisryhmää 1950-luvulla. Melanie Griffith sai roolistaan huonoimman naissivuosan Razzie-palkinnon vuoden 1997 gaalassa. == Näyttelijät == == Arvioita == Film-O-Holicin ja Iltalehden arvioissa elokuvalle annettiin kaksi tähteä viidestä. Arvioissa elokuva sai kehuja sen kuvauksesta ja lavastuksesta, mutta se sai kritiikkiä ontoista hahmoista, ponnettomasta dialogista sekä käsikirjoituksesta. == Lähteet == == Aiheesta muualla == * Luokka:Vuoden 1996 yhdysvaltalaiset elokuvat Luokka:Yhdysvaltalaiset rikosdraamaelokuvat Luokka:Yhdysvaltalaiset jännityselokuvat Luokka:Lee Tamahorin ohjaamat elokuvat Luokka:Film noir -elokuvat Luokka:Metro-Goldwyn- Mayerin elokuvat